lahat ng pagtatagumpay ng katwiran, lahat ng higanti sa lupa, ay hindi makapagbibigay buhay pang muli sa isang buhok man lamang ng aking ina, hindi makapagpapasariwa ng isang ngiti sa mga labi ng aking kapatid! matulog na silang mapayapa. ano ang mahihita ko kahit maghiganti? iwasan na tiisin ng iba ang inyong tiniis, upang sa susunod ay maiwasang magkaroon pa ng mga anak na pinatay at mga inang napilitang maulol. ang pagpapaumanhin ay hindi laging kabaitan, siyay kasamaan pag naguudyok sa paniniil: walang mang aalipin doon sa walang napaaalipin. ang taoy sadyang may kasamaan, na kailan may nagpapakalabis pag nakakatagpo ng uma alinsunod. gaya ninyoy ganyan din ang paghahaka ko, at alam ninyo kung ano ang aking sinapit. binabantayan kayo gabit araw ng mga may pakana ng inyong kasawian; naghihinalang kayoy nag aantay ng isang sadyang panahon; inaakalang isang mahigpit na hangad na makaganti ang inyong pagpupunyaging matuto, ang inyong hilig sa pag aaral, sampu ng inyong pananahimik.